text: Bayramlarda darıxılası bir şey yoxdur, insan insan üçün darıxar. Bayrama və ümumiyyətlə hər şeyə məna qatan insandır. Doğmalarla bir araya gəldiyimiz, gələ bildiyimiz, səmimiyyətlə deyib-güldüyümüz, bir-birinin gözünə utanmadan dürüstcə baxa bildiyimiz, paxıllıq çəkmədən birinin sevincinə, uğuruna sevindiyimiz hər zaman gözəldir, bayramdır, yoxsa gəlib süfrəndə oturub, sonra gedib sənin arxanca danışırlarsa, apar tulla o bayramlaşmağı, o qohumluğu, o "doğmalığı". Səmimiyyət olan yerdə hər şey gözəldir. Yüz cür nemət qoyma süfrəyə, səmimiyyətlə qarşıla, səmimi söhbət et, danış, gül, xorlamadan xatirələri paylaş, bölüş, o daha dəyərlidir.